རྫོང་ཁ་གོང་འཕེལ་ལྷན་ཚོགས་ཀྱི་སྤྱི་ཚེས་༢༣༠༢༢༠༡༨ཚུན་ཉིན་གྲངས་༢ཀྱི་རིང་ལུ་ཐིམ་ཕུག་ལུ་སྦེ་བརྡ་བརྒྱུདཔ་ཁག་གསུམ་ལུ་རྫོང་ཁའི་ཁ་གསོ་སློབ་སྦྱོང་ཅིག་འགོ་འདྲེན་འཐབ་ཡོད།བརྡ་བརྒྱུདཔ་ཁག་༣འདི་ཡང་རྩོམ་སྒྲིག་ཐོག་གི་གསར་ཤོག་དང་ངག་ཐོག་གི་རེ་ཌིའོ་དེ་ལས་རྒྱང་མཐོང་ཚུ་ཨིན།བརྡ་བརྒྱུདཔ་བསྡོམས་༣༦གིས་བཅའ་མར་གཏོགས་ཡོདཔ་ཨིན།སློབ་སྦྱོང་སྐབས་ཀྱི་དོན་ཚན་ཚུ་ཡང་རྫོང་ཁའི་སྲིད་བྱུས།གློག་རིག་དང་འགྲུལ་འཕྲིན་ནང་རྫོང་ཁའི་ལག་ལེན།བརྡ་སྦྱོར།རྗོད་སྒྲ།རྒྱབ་རྟེན་དཔེ་དེབ།དེ་ལས་བརྡ་བརྒྱུད་ཚུ་ནང་རྫོང་ཁའི་དཀའ་ངལ་ཚུ་ཨིན།སློབ་སྦྱོང་སྐབས་དྲི་བ་དྲིས་ལན་དང་བསམ་འཆར་བརྗེ་སོར་ཚུ་ཡང་འབད་ཡོད།སློབ་སྦྱོང་ནང་ཀུན་གསལ་ལས་འཛིན།འབྲུག་རྒྱང་བསྒྲགས་ལས་འཛིན།འབྲུག་གནས་ཚུལ།འབྲུག་དུས་ཚོད།སྐུ་གཟུགས་རེ་ཌེའོ།ཡིད་དགའ་རེ་ཌིའོ་ཚུ་ལས་བཅའ་མར་གཏོགས་ཡོདཔ་ཨིན།